**NR. 7895/23.04.2021**

**CĂTRE INSTITUŢIA PREFECTULUI,**

În baza adresei Ministerului Afacerilor Interne-Instituţia Prefectului, cu nr. 22938/neclasificat din data de 21.04.2021 şi înregistrată la DSP OLT cu nr. 7895/22.04.2021, privind solicitarea măsurilor întreprinse în perioada premergătoare sărbătorilor pascale de către DSP Olt, vă comunicăm:

În caz de evenimente neaşteptate, alerte, boli digestive cu caracter exploziv, în legătură cu consumul de alimente (apă nepotabilă, contaminare a produselor alimentare, contaminare a solului) neautorizate din punct de vedere igienico-sanitar şi sanitar-veterinar (carne de miel, ouă de raţă, alimente insuficient prelucrate termic sau neprelucrate termic - creme, maioneze), DSP Olt, prin serviciile de specialitate: Departamentul de Supraveghere în Sănătate Publică, Serviciul de Control în Sănătate Publică, Laboratorul de Investigaţie şi Diagnostic în Sănătate Publică intervin după cum urmează pentru identificarea consumatorilor, a sursei de contaminare şi constituirea măsurilor de limitare a evenimentelor de sănătate publică.

 Menţionăm că activitatea DSP se desfăşoară în colaborare cu toate instituţiile publice deconcentrate, abilitate în funcţie de capacităţile proprii de intervenţie: DSP Olt, DSVSA Olt şi CJPC Olt.

 Pentru a putea răspunde prompt solicitărilor în perioada sărbătorilor pascale, la nivelul DSP Olt, se organizează sistemul de supraveghere prin permanenţa la domiciliu a cărei structură cuprinde:

* Inspectorii sanitari din cadrul SCSP care se vor deplasa cooperativ în obiectivele vizate
* Asistenţi de Laborator din cadrul Serviciului LDISP Olt acreditat RENAR, dotat şi echipat cu medii de cultură, reactivi, consum de materiale de laborator şi sanitare necesare prelevării şi investigării probelor recoltate

Departamentul de Supraveghere în Sănătate Publică din cadrul DSP Olt întreprinde şi acţiune permanentă de supraveghere şi monitorizare a calităţii apei potabile din sistemul centralizat conform Legii 458/2002 completată cu Legea 311/2004 şi HGR 974/2004.

 Prin Compartimentul Epidemiologie din cadrul DSSP-DSP Olt, se vor întreprinde în perioada premergătoare sărbătorilor pascale, supravegherea impactului în starea de sănătate publică al abaterii de la normele de igienă şi Sănătate Publică.

 DSP Olt coordonează activităţile medicale de urgenţă prespitalicească şi spitalicească; aceste unităţi vor raporta DSP-ului orice eveniment neaşteptat în legătură cu activităţile organizate cu prilejul sărbătorilor pascale.

 Prin unităţile sanitare cu paturi (Secţia Boli Infecţioase) se monitorizează internările compatibile cu îmbolnăvirile ce ar putea fi generate de consumul alimentelor neconforme cât şi prin consumul excesiv de alimente şi asocieri alimentare nepermise.

 Inspectorii Sanitari din cadrul DSP Olt-SCSP vot desfăşura în perioada sărbătorilor pascale controale în unităţile de producţie (laboratoare cofetărie/patiserie), unităţi de comercializare produse specifice sărbătorilor.

 În cadrul acţiunilor de control aspectele verificate vor fi:

* Baza legală de funcţionare a obiectivelor
* Starea de sănătate a personalului
* Condiţii igienico-sanitare de funcţionare a obiectivului
* Modul de depozitare a materiei prime
* Monitorizarea temperaturii din agregatele frigorifice
* Dovada efectuării cursurilor Noţiuni fundamentale de igienă a personalului angajat
* Echipament de protecţie
* Materiale de curăţenie şi substanţe dezinfectante
* Respectarea circuitelor funcţionale ale personalului şi materiei prime-produse finite
* Repectarea legislaţiei sanitare în vigoare privind utilizarea aditivilor alimentari
* Respectarea legislaţiei sanitare în vigoare privind materialele în contact cu alimentele
* Mijloace de transport produs finit de către distribuitori-transportatori

Dacă vor fi constatate neconformităţi, se vor impune măsuri de remediere şi se vor aplica după caz sancţiuni contravenţionale

**DIRECTOR EXECUTIV**

**DSP OLT**

**Ec. ELENA IONIŢĂ**

 **MEDIC ŞEF DSSP**

 **DR. MADAN MARINELA**